మైలార మహాదేవప్ప

మైలార మహాదేవప్ప (8 జూన్ 1911 – 1 ఏప్రిల్ 1943), కర్ణాటక రాష్ట్రం, హవేరి జిల్లాకు చెందిన బ్రిటీష్‌కు వ్యతిరేకంగా పనిచేసిన భారత విప్లవ వీరుడు. మార్తాండప్ప, బసమ్మలు ఇతని తల్లిదండ్రులు.  

ఇతడు తన 18వ యేట మహాత్మా గాంధీతో పాటు దండి యాత్రలో పాల్గొన్నాడు. ఇతడు కర్ణాటక నుండి దండి యాత్రలో పాల్గొన్న ఏకైక వ్యక్తిగా పేరు గడించాడు. 

ఇతడు గాంధీ పిలుపు మేరకు సహాయ నిరాకరణోద్యమంలో పాల్గొన్నాడు. బ్రిటీషు అధికారులు రైతులతో బలవంతంగా వసూలు చేసిన భూమి సిస్తును వారి నుండి  తిరిగి ఆయా రైతులకు పంచిపెట్టేవాడు. హొసరిట్టి గ్రామం వీరభద్రస్వామి ఆలయంలో బ్రిటీష్ అధికారులు ఉంచిన ఖజానాపై దాడి చేస్తుండగా ఇతడు 1943, ఏప్రిల్ 1వ తేదీన బ్రిటీష్ పోలీసుల తూటాలకు బలయ్యాడు. ఇతనితో పాటు మడివలార తిరకప్ప, హీరేమఠ వీరయ్యలు కూడా హత్య గావించబడ్డారు. 

2018లో భారత తంతి తపాలా శాఖ ఇతని స్మారక తపాలా బిళ్ళను విడుదల చేసింది. ఇతని పేరుమీద ఒక స్మారక ట్రస్టు కూడా ప్రారంభించబడింది.Basavaraj, S. The Legend of Mahadevappa, Karnataka's own Bhagat Singh. News Karnataka, 31 August 2018. 

మూలాలు

బయటి లింకులు
Mailara mahadeva Trailer (2017)

Category: భారత స్వాతంత్ర్య సమర యోధులు
Category:1943 మరణాలు
Category:1911 జననాలు
వర్గం:కర్ణాటక వ్యక్తులు